# Valentina (pel·lícula de 2021)

Valentina és una pel·lícula gallega d'animació de 2021, dirigida per Chelo Loureiro, amb guió de la mateixa Loureiro i de Lúa Testa. És el primer llargmetratge de Chelo Loureiro com a directora.
Valentina va guanyar el premi Goya a millor pel·lícula d'animació l'any 2022.

## Sinopsi

Valentina és una nena amb síndrome de Down que viu a Ourense i somia ser trapezista. La seva àvia també té el somni de ser directora d'orquestra algun dia, així que li anima a perseverar. Però Valentina no està molt convençuda i quan vol parlar-ho amb la seva àvia, li expliquen que ha marxat de viatge sense acomiadar-se. Llavors la Valentina decideix anar a buscar-la acompanyada del seu ratolí i de les peces del seu tauler d'escacs.

## Doblatge

* Lucía Seren (veu en gallec), i Pepa Lockhart (veu en castellà), com a Valentina.
* Alicia rábade (veu de la cançó), com a Valentina.
* María Manuela, com a àvia.
* Andrés Suárez Otero, com a pare i rei.
* Lúa Testa, com a mare i reina.
* Uxía Senlle, com a Senyora Lola.
* Coke Couto, com a alfil.
* Helga Méndez, com a cavall.
* Pilocha, com a Senyora Flor.

## Producció

En el projecte de Valentina han participat els estudis Ábano Producciones, de Chelo Loureiro, Estudio Antaruxa, de Brandán Álvarez, Elgatoverde Producciones, Sparkle Animation i Valentina la Película. També han participat RTVE i RTVG, amb el finançament de l'ICAA, AGADIC-Xunta de Galícia, i el suport de Crea, AFIGAL i les diputacions de Pontevedra, Ourense i el Concello de Santiago.
David Pintor va ser el responsable del disseny de personatges i escenaris. Aquest il·lustrador corunyès va crear els escenaris de la pel·lícula basant-se en diferents localitzacions reals de Galícia i del camí de Sant Jaume.
El responsable de la banda sonora va ser Nani Garcia. També a l'apartat musical, Emilio Aragón va escriure una de les cançons de la pel·lícula, i Andrés Suárez va posar veu a cançons i dos personatges. Van col·laborar altres veus de la lírica gallega, com ara María Manuela i Uxía Senlle. Lucía Seren i Pepa Lockhart, dues actrius de doblatge amb síndrome de Down, van ser les encarregades de posar veu a la protagonista.
La pandèmia de COVID-19 va obligar els estudis a treballar en remot, canviar els mètodes i a rebaixar el ritme de treball.
Després de l'entrega dels premis Goya, alguns treballadors de la part cinematogràfica i d'animació del llargmetratge van denunciar impagaments a diversos membres de l'equip i irregularitats a l'autoria del film, reclamant que les tasques de direcció van recaure sobre Brandán de Brano, Raquel Ramos, Raquel Rodríguez i Sandra Varela.

## Guardons

| Any | Premi | Candidatura | Resultat | Ref. |
| 2022 | Medalla CEC al millor llargmetratge d'animació | Chelo Loureiro | Guanyadora | |
| 2022 | Goya a la millor pel·lícula d'animació | Chelo Loureiro, Brandán de Brano, Luís da Matta, Mariano Baratech, Noa García. | Guanyadora | |

## Referències

* ↑ Elices, Raquel. «Chelo Loureiro, un referente en el cine de animación» (en castellà). RTVE, 13-02-2022. [Consulta: 29 març 2022].
* 1 2 «'Valentina', premiada con el Goya al mejor largometraje de animación» (Vídeo) (en castellà). RTVE, 13-02-2022. [Consulta: 29 març 2022].
* ↑ Doallo, María. «Valentina, la niña de Ourense que se llevó el goya» (en castellà). La Voz de Galicia, 15-02-2022. [Consulta: 29 març 2022].
* ↑ «'Valentina', la primera película gallega con una protagonista con síndrome de Down» (en castellà), 28-11-2021. [Consulta: 29 març 2022].
* 1 2 «‘Valentina’, de la productora y directora Chelo Loureiro, se estrenará el 10 de diciembre» (en castellà). CIMA, 22-11-2021. [Consulta: 30 març 2022].
* ↑ Chacón, Teba. «David Pintor, ilustrador de Valentina: “Es muy especial ver como un personaje que creas en papel, se mueve y cobra vida”» (en castellà). Cadena SER, 14-02-2022. [Consulta: 30 març 2022].
* ↑ Barrera, Elba de la. «El guiño de Chelo Loureiro en 'Valentina': Un personaje se sube al carro de 'Ferrol Mola'» (en castellà), 19-12-2021. [Consulta: 30 març 2022].
* ↑ «“Valentina”, o primeiro filme dirixido por Chelo Loureiro, estréase o día 10» (en gallec). Diario de Ferrol, 17-11-2021. [Consulta: 30 març 2022].
* ↑ Jiménez, Irene. «Pepa Lockhart y Lucía Serén demostran que as persoas con Down non teñen límites» (en gallec). El Correo Gallego, 16-02-2022. [Consulta: 29 març 2022].
* ↑ Ros, Ana. «La animación no se detiene | El confinamiento de Tadeo, Valentina y D’Artacán» (en castellà). Acadèmia de Cine, 02-04-2020. [Consulta: 30 març 2022].
* ↑ Delgado, Mariló. «El premio a 'Valentina' se convierte en la polémica de los Goya 2022» (en castellà). Espinof, 14-02-2022. [Consulta: 30 març 2022].
* ↑ «Trabajadores de la película “Valentina” denuncian impagos e irregularidades» (en castellà). Faro de Vigo, 15-02-2022. [Consulta: 30 març 2022].
* ↑ «Premio para “Valentina”, de Chelo Loureiro, en la antesala de los Goya» (en castellà). Diario de Ferrol, 11-02-2022. [Consulta: 30 març 2022].